ટ્રાફિકની ગીચ સમસ્યાની વચ્ચે નાગરિકોએ અમદાવાદ શહેરથી બોપલ-ઘુમા વગેરે જવા-આવવા વધુ બે કિલોમીટરનું અંતર કાપવું પડે છે. બ્રિજની કામગીરી હજુ પણ અધૂરી હોઇ બ્રિજ કાર્યરત થતાં મહિનો લાગશે તેવું સૂત્રોએ જણાવ્યું હતું. પ ઓગસ્ટ, ર૦૧૪એ બ્રિજની કામગીરી શરૂ કરાઇ હતી. ૯૪.પ૧ કરોડના ખર્ચે તૈયાર થનારા બ્રિજની અવ‌િધ ૩૦ મહિનાની નિયત કરાઇ હતી. ૧૪૧પ મીટર લંબાઇ ધરાવતા બ્રિજનું કામ ૪ ફેબ્રુઆરીના રોજ પૂર્ણ થશે તેવું જાહેર કરાયું હતું, પરંતુ હજુ પણ ધીમી ગતિની કામગીરીના કારણે એપ્રિલ મહિનાની મુદત વધારવા છતાં બોપલવાસીઓને ૧ મહિનો વધુ ટ્રાફિકની હાડમારી સહન કરવી પડશે, કારણ કે મેના અંત સુધીમાં બ્રિજની કામગીરી પૂર્ણ થવાની શક્યતા છે. ૧૪૧પ મીટર લાંબો બોપલ ફલાય ઓવર ૬ લેનની ર૭ મીટરની પહોળાઇ ધરાવે છે. બ્રિજની બંને તરફ ૧૦ મીટરનો સર્વિસ રોડ બની રહ્યો છે.